**Zadatak**

Kreirati sails.js aplikaciju za pregled jedne vrste craft proizvoda po želji (pivo, vino, čokolada, pizza i sl.).

Kreirati modele za proizvod i proizvođača. Svaki proizvod treba imati karakteristike kao što su cijena, postotak alkohola/kakaa/mlijeka..., boju, tip(IPA, lager, stout, porter-tamna-bijela-mliječna-crvena čokolada), i sl. Svaki artikal treba imati proizvođača, što bi u slučaju piva bila kraft pivovara (Medvedgrad, Zadruga, Brlog, ... ), za čololade (Nadalina, Taman, )-naravno proizvođači mogu biti i strani. Proizvođač treba imati neke podatke o sebi kao što su godina osnivanja, država, kratki opis firme, primjerice url na logo...

Web mjesto će se sastojati od stranice sa pregledom, stranice s detaljima, stranice sa svim proizvođačima, stranice za unos novog artikla, stranice za unos novog proizvođača te stranicama za editiranje ili brisanje postojećih artikala i proizvođača (proizvođač se ne može obrisati ukoliko postoji artikl/artikli koji su povezani na njega). CRUD operacije nad artiklima/proizvođačima dozvoljene su samo korisniku koji ima ulogu administratora. Obični korisnik ima samo opciju pregleda postojećih proizvoda/proizvođača.

Na početnoj stranici treba prikazati listu artikala sa osnovnim informacijama. Artikli trebaju biti grupirani (sortirani) po proizvođaču. Klik na pojedini artikal vodi na stranicu sa detaljima o tom artiklu. Također omogućiti pregled detalja o proizvođaču.

Prilikom izrade projekta poželjno je koristiti niže navedene koncepte:

* Kreirati Web App
* Kontroleri se mogu pisati obično ili u action2 formatu
* Izučiti model User
* Izučiti problematiku Csrf-tokena
* Podesiti sve što je potrebno za ispravno održavanje sesije (u Sails.js postoji priprema za Redis)
* Povezati aplikaciju na bazu podataka po želji
* U aplikaciju dodati 2 uloge, te prema vlastitom nahođenju (naravno smisleno) dodijeliti određena prava

**Dodatno (nije obavezno).**

1. Početna stranica mora biti u mogućnosti svakih 15-ak sekundi osvježiti svoju listu (bez renderanja cijele stranice-koristiti fetch ili axios). Za vrijeme pregleda liste artikala, ukoliko se novi artikl doda sa drugog klijenta (preglednik, postman, ...), preglednik će sam osvježiti listu artikala.
2. Dodati opciju za chat-anje. Za realizaciju chat-a izraditi model Poruka. Username je email. Zbog jednostavnije implementacije, chat staviti na zasebnu stranicu. Poruka je tekst koji korisnik utpika, te se klikom na botun poruka šalje svim sudionicima chat-a. Sudionici chat-a su svi korisnici web aplikacije, koji u svojim preglednicima imaju otvorenu stranicu za chat. Učitavanjem stranice za chat, korisniku prikazati posljednjih 10 poruka koje su poslane prije nego što se stranica učitala. Koristiti SailsSockets koncept. Izgled je prepušten mašti.